బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఖరీదైన ఇల్లు కొనుగోలుపై వెనక్కి తగ్గిన కోహ్లి..!
కోహ్లి కంటే ముందు ఆ అపార్ట్‌మెంట్‌లోని ఓ ఫ్లాట్‌ని కొనుగోలు చేసిన సహచర క్రికెటర్ యువరాజ్ సింగ్ సూచన మేరకు అప్పట్లో కొనుగోలుపై విరాట్ ఆసక్తి చూపినట్లు తెలుస్తోంది.
Samayam Telugu | Updated:
Mar 24, 2018, 10:01AM IST
ఖరీదైన ఇల్లు కొనుగోలుపై వెనక్కి తగ్గిన కోహ్లి..!
ముంబయిలో ఖరీదైన ఇల్లు కొనుగోలుపై భారత కెప్టెన్ విరాట్ కోహ్లీ వెనక్కి తగ్గాడు. ఓ భవన నిర్మాణ సంస్థ నిర్మించిన విలాసవంతమైన అపార్ట్‌మెంట్‌లోని 35వ అంతస్తుని రెండేళ్ల క్రితం విరాట్ కోహ్లి కొనుగోలు చేయాలని భావించి.. ఒప్పందం కూడా చేసుకున్నాడు. సుమారు 7,171 చదరపు అడుగుల విస్తీర్ణం ఉన్న ఆ ఫ్లాట్‌ ఖరీదు రూ. 34 కోట్ల వరకూ ఉంటుందని అంచనా.
కానీ.. తాజాగా విరాట్ కోహ్లి ఆ ఒప్పందాన్ని రద్దు చేసుకున్నట్లు తెలుస్తోంది. కోహ్లి కంటే ముందు ఆ అపార్ట్‌మెంట్‌లోని ఓ ఫ్లాట్‌ని కొనుగోలు చేసిన సహచర క్రికెటర్ యువరాజ్ సింగ్ సూచన మేరకు అప్పట్లో కొనుగోలుపై విరాట్ ఆసక్తి చూపినట్లు తెలుస్తోంది. గత ఏడాది బాలీవుడ్ నటి అనుష్క శర్మని వివాహం చేసుకున్న కోహ్లి.. ప్రస్తుతం ముంబయిలోని ఓ ఖరీదైన ఇల్లుని లీజ్‌కి తీసుకుని ఉంటున్నాడు. రెండేళ్ల కాలానికి ఒప్పందం చేసుకున్న ఈ ఇంటికి రూ. 15 లక్షల అద్దె చెల్లిస్తున్నట్లు సమాచారం. ఏప్రిల్ 7న ఐపీఎల్ 2018 సీజన్ ప్రారంభంకాబోతుండగా.. ప్రస్తుతం విరాట్ కోహ్లి రాయల్ ఛాలెంజర్స్ బెంగళూరు జట్టు‌ వ్యూహారచనల్లో బిజీగా ఉన్నాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.